ਹੰਸਰਾਜ ਬਹਿਲ
ਹੰਸਰਾਜ ਬਹਿਲ ਇੱਕ ਭਾਰਤੀ ਸੰਗੀਤਕਾਰ ਸਨ। ਇਹਨਾਂ ਨੇ ਅਨੇਕਾਂ ਹਿੰਦੀ ਅਤੇ ਪੰਜਾਬੀ ਫ਼ਿਲਮਾਂ ਦਾ ਸੰਗੀਤ ਦਿੱਤਾ। ਇਹਨਾਂ ਫ਼ਿਲਮ ਪੁਜਾਰੀ (1946) ਤੋਂ ਸੰਗੀਤਕਾਰ ਦੇ ਤੌਰ ’ਤੇ ਸ਼ੁਰੂਆਤ ਕੀਤੀ। ਗਾਇਕਾ ਆਸ਼ਾ ਭੋਂਸਲੇ ਨੇ ਵੀ ਇਹਨਾਂ ਦੀ ਫ਼ਿਲਮ ਚੁਨਰੀਆ (1948) ਤੋਂ ਹਿੰਦੀ ਫ਼ਿਲਮਾਂ ਵਿੱਚ ਕਦਮ ਰੱਖਿਆ। ਸਾਲ 1964 ਵਿੱਚ ਇਹਨਾਂ ਨੇ ਪਦਮ ਪ੍ਰਕਾਸ਼ ਮਹੇਸ਼ਵਰੀ ਦੀ ਹਿੱਟ ਪੰਜਾਬੀ ਫ਼ਿਲਮ ਸਤਲੁਜ ਦੇ ਕੰਢੇ ਦਾ ਸੰਗੀਤ ਦਿੱਤਾ ਜਿਸਦੇ ਮੁੱਖ ਸਿਤਾਰਿਆਂ ਵਿੱਚ ਬਲਰਾਜ ਸਾਹਨੀ, ਨਿਸ਼ੀ, ਵਸਤੀ ਅਤੇ ਮਿਰਜ਼ਾ ਮੁਸ਼ਰਫ਼ ਸ਼ਾਮਲ ਸਨ।